**Scleropterini** er en gruppe av små, runde, mer eller mindre skjellkledte snutebiller.

Utseende
--------

Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

Levevis
-------

Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster.
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.

Systematisk inndeling / norske arter
------------------------------------

 *Rutidosoma globulus*
 *Tapinotus sellatus*
**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **småsnutebiller, Ceutorhynchinae** Gistel, 1856
						* Stammen **Scleropterini** Schultze, 1902
							+ Slekten *Acallodes* LeConte, 1876
							+ Slekten *Alesinus* Korotyaev, 2008
							+ Slekten *Asperosoma* Korotyaev, 1999
							+ Slekten *Brachiodontus* Schultze, 1897
							+ Slekten *Gibbopterus* Lu & Huang, 2018
							+ Slekten *Homorosoma* J. Frivaldszky, 1894
							+ Slekten *Proscleropterus* Korotyaev, 2008
							+ Slekten *Prorutidosoma* Korotyaev, 1999
							+ Slekten *Rhinoncomimus* Wagner, 1940
							+ Slekten *Rutidosoma* Stephens, 1831
								- *Rutidosoma globulus* (Herbst, 1795)
							+ Slekten *Scleropteridius* Otto, 1897
							+ Slekten *Scleropteroides* Colonnelli, 1979
							+ Slekten *Scleropterus* Schönherr, 1825
							+ Slekten *Tapinotus* Schönherr, 1826
								- *Tapinotus sellatus* (Fabricius, 1794)
							+ Slekten *Tibetiellus* Korotyaev, 1980

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Litteratur
----------

Eksterne lenker
---------------

* (no) *Scleropterini* hos Artsdatabanken Rediger på Wikidata

* (en) *Kategori:Scleropterini* – bilder, video eller lyd på Wikimedia Commons Rediger på Wikidata

* *Scleropterini* – detaljert informasjon på Wikispecies Rediger på Wikidata